Գոհունակությամբ ուզում եմ նշել, որ թեպետ տարբեր քաղաքական ուժեր, կազմակերպություններ, անհատներ տարբեր հարցերի շուրջ ունեն իրենց կարծիքները եւ մոտեցումները, սակայն այնպիսի գաղափարներ, ինչպիսիք են երկրում կայունության պահպանումը, օրենքի գերիշխանության ապահովումը, հանրության երկպառակտման անթույլատրելիությունը, ոչ կառուցողական, թշնամություն ու ատելություն սերմանող պահվածքի եւ գործելաոճի անընդունելիությունը կարեւոր հրամայականներ են ողջամիտ քաղաքական եւ հասարակական շրջանակների, ուժերի եւ անհատների համար: Եվ նման տեսլական ունի մեր ժողովրդի, հասարակության գերակշիռ մեծամասնությունը: